Χρήση φυτοφαρμάκων από ηλικιωμένους αγρότες: Ψυχολογικές, νευροψυχολογικές και σωματικές επιπτώσεις
Creators: name: Μόζα, Σωτηρία Μιχαήλ
Publisher: name: Aristotle University of Thessaloniki
Year: 2016
Subjects: φυτοφάρμακα-επιπτώσεις
ηλικιωμένοι
pesticides-adverse effects
elderly

description: Αυξανόμενο ποσοστό των Ελλήνων απασχολείται στο γεωργικό τομέα δραστηριότητας και ανάμεσα τους, ένας στους πέντε ηλικιωμένους. Στην παρούσα έρευνα θελήσαμε να: α) περιγράψουμε τη στάση των Ελλήνων ηλικιωμένων αγροτών απέναντι στη χρήση φυτοφαρμάκων, β) διερευνήσουμε τις επιπτώσεις της μακροχρόνιας χρήσης φυτοφαρμάκων στη γενική υγεία των ηλικιωμένων και γ) εξακριβώσουμε ποιες από τις πρακτικές χειρισμού των φυτοφαρμάκων αποτελούν προβλεπτικούς παράγοντες των προβλημάτων υγείας τους. Στο περιγραφικό μέρος της μελέτης συμμετείχαν 142 ηλικιωμένοι που ανέφεραν μακροχρόνια χρήση φυτοφαρμάκων. Στο εμπειρικό μέρος οι συμμετέχοντες χωρίστηκαν σε δύο ομάδες έκθεσης, χαμηλή-μέτρια (n=53) και υψηλή έκθεση (n=48), και εξισώθηκαν με μία ομάδα 50 ηλικιωμένων χωρίς άμεση έκθεση. Τα εργαλεία που χρησιμοποιήθηκαν περιελάμβαναν εργαλεία εκτίμησης νευρολογικών διαταραχών, ψυχιατρικά εργαλεία, νευροψυχολογικές δοκιμασίες, ένα ερωτηματολόγιο εκτίμησης της έκθεσης σε φυτοφάρμακα και ένα ερωτηματολόγιο ποιότητας ύπνου. Μεγάλο ποσοστό των ηλικιωμένων χρησιμοποιούσε απαγορευμένα φυτοφάρμακα χωρίς προστατευτικό εξοπλισμό, υπερβαίνοντας τη μέγιστη συχνότητα χρήσης ανά έτος, ή/και δε συμβουλεύονταν γεωπόνο και τις οδηγίες χρήσης των φυτοφαρμάκων. Οι επισφαλείς πρακτικές που καταγράφηκαν συνδεόταν με την εμφάνιση στεφανιαίας νόσου και αυξημένης διαστολικής πίεσης, εξωπυραμιδικών σημείων, κινητικών ελλειμμάτων, διαταραχών τρόμου, νόσου Parkinson και συνδρόμου ανήσυχων άκρων. Επίσης, βρέθηκε σύνδεση με τον κίνδυνο εμφάνισης σακχαρώδους διαβήτη, προβλημάτων ύπνου, χρόνιας αποφρακτικής πνευμονοπάθειας, ελλειμμάτων στις εκτελεστικές λειτουργίες και διαταραχών άγχους και κατάθλιψης. Δε βρέθηκε σύνδεση μεταξύ της έκθεσης και της έκπτωσης της μνήμης, της οπτικοχωρικής και γλωσσικής ικανότητας, της καθημερινής λειτουργικότητας ή της εμφάνισης εγκεφαλικού επεισοδίου. Οι ηλικιωμένοι αγρότες στην Ελλάδα διατηρούν ιδιαίτερα επικίνδυνη στάση απέναντι στη χρήση φυτοφαρμάκων και πλημμελή τήρηση των κανόνων ασφαλείας, γεγονός που έχει αρνητικές επιπτώσεις στην υγεία τους. Στην παρούσα έρευνα συζητούνται οι προοπτικές αντιμετώπισης του ζητήματος και δίνονται προτάσεις για μελλοντική έρευνα.
description: Αn increasing percentage of Greeks are employed in the agricultural section, one out of five being elderly. In this research we: a) describe the attitude of Greek elderly farmers towards pesticide use, b) investigate the long-term effects of pesticide use on older adults' general health and c) determine which of the poor handling practices of pesticide use are predictive of their health problems. The descriptive part of the study included 142 elderly farmers, who reported long-term pesticide use. In the empirical part, the participants were divided into two groups, low to moderate (n=53) and high (n=48) exposure, and were matched with a group of 50 elderly peers without direct exposure. The measures used included neurological disorder assessment tools, psychiatric and neuropsychological tests, one questionnaire assessing the level of exposure to pesticides and another the quality of sleep. A large percentage of older adults used prohibited substances without protective equipment, exceeding the recommended frequency of use per year and/or without consulting an agronomist and the instructions on the pesticide label. The dangerous practices recorded in this study were associated with a higher prevalence of coronary heart disease and increased diastolic pressure, extrapyramidal signs, motor deficits, tremor disorders, Parkinson's disease and restless leg syndrome. Also, we observed a higher risk of incident diabetes, sleep problems, chronic obstructive pulmonary disease, executive function deficits and anxiety and depression disorders. There was no association between exposure and decline in memory, visuospatial and language ability, everyday functioning or the prevalence of stroke. Elderly farmers maintain severely dangerous attitudes towards pesticide use and exhibit poor compliance with safety rules, which have adverse effects on their health. The prospects concerning the effective handling of the issue are discussed and suggestions for future research are given in this study.